Publication: Magyar Közlöny
Issue: MK-2004-66 (Year: 2004, Number: 66)
Era: 2004-2010
Section: 2. számú melléklet a 88/2004. (V. 15.) FVM rendelethez
Paragraph Index: 814

1. A minõségre vonatkozó részletes adatok A „minõségre vonatkozó részletes adatok” a gyógyszerkészítmény valamennyi összetevõje esetében az alábbiak megnevezését vagy leírását jelenti: – hatóanyag(ok), – a segédanyag(ok) összetétele, függetlenül azok természetétõl és a felhasznált mennyiségétõl, beleértve a színezõanyagokat, tartósítószereket, adjuvánsokat, stabilizátorokat, sûrítõanyagokat, emulziós-, ízjavító és aroma anyagokat, – az állatnak szájon át bevételre vagy szervezetükbe más módon bevitelre kerülõ összetevõk, pl. az állatgyógyászati készítmény külsejét bevonó vagy magukba foglaló anyagok, mint a kapszulák, zselatin kapszulák stb. Ezeket az adatokat ki kell egészíteni a készítmény tartályára vonatkozó adatokkal és – ahol szükséges – annak lezárási módjával, valamint azon eszközökkel, amelyekkel együtt az állatgyógyászati készítményt használják vagy alkalmazzák, és amelyek a gyógyszerkészítménnyel együtt kerülnek kiszerelésre.

Source: https://magyarkozlony.hu/hivatalos-lapok/28bfabcd3c2b9083746f7177d485aef37e6fe763/dokumentumok/c24e304b87ac1194eba5b90cd93369989d4bb458/letoltes